LAPIN KÄRÄJÄOIKEUS		LAUSUNTO
Rovaniemen kanslia			4.5.2012
Valtakatu 17
96100 ROVANIEMI
Puh. 02956 50100
Fax. 02956 50129			

Oikeusministeriö
oikeusministerio@om.fi

Viite: OM 17/41/2011
Asia: Lausunto pikaluotto 2011-työryhmän mietinnöstä

PIKALUOTTOLAINSÄÄDÄNNÖN MUUTTAMINEN	

Lapin käräjäoikeus esittää lausuntona pikaluotto 2011-työryhmän mietinnöstä seuraavaa:

1. Kuluttajan luottokelpoisuuden arviointi

Käräjäoikeus on samaa mieltä työryhmän kanssa kuluttajan luottokelpoisuuden arvioinnin tiukentamisesta ja täsmentämisestä. 

2. Hintasääntely

Käräjäoikeus pitää kuten lausunnon laatinut työryhmä  luoton todelliseen vuosikorkoon perustuvaa mallia (vaihtoehto II)  parempana kuin vaihtoehtoa I. Käräjäoikeuden työskentelyyn vaikuttaa myönteisesti sääntelyn yksinkertaisuus, jonka vuoksi tulkintaongelmia esiintyy vähemmän.

3. Pikaluottojen tarjontaoikeuden rajoittaminen

Käräjäoikeus on samaa mieltä työryhmän kanssa siitä, että jos hintasääntely toteutetaan vaihtoehdon II mukaisesti, ei ole tarpeellista rajoittaa pikaluottojen tarjontaoikeutta nimenomaisella kiellolla.  

4. Kuluttajalta perittävät tekstiviestikulut

Käräjäoikeus on samaa mieltä työryhmän kanssa lisämaksullisen tekstiviestipalvelun kieltämisestä. 

5. Vastapuolen maksettavaksi tuomittavat oikeudenkäyntikulut summaarisissa asioissa

Käräjäoikeus pitää työryhmän ehdotusta oikeudenkäyntikulujen enimmäismäärien alentamista erittäin hyvänä. Käräjäoikeus on samaa mieltä työryhmän kanssa , että alentaminen voi toisaalta johtaa summaaristen asiamäärien kasvuun, jos velkojat hakevat nykyistä enemmän yksittäisistä saatavista erikseen tuomioita. 

6. Muut ehdotukset

Käräjäoikeudella ei ole huomautettavaa työryhmän ehdotukseen, jolla kiellettäisiin kertaluonteisten suoritusten vaatiminen kuluttajalta eikä muutoksiin, jotka koskevat aluehallintoviraston tiedonsaantioikeutta sekä sen käytettävissä olevia pakkokeinoja. 

7. Lausunnon valmistelu

Lausunnon on valmistellut käräjätuomari Teija Simula-Moberg.

Laamanni	Seppo Kankkunen